สำนักงานอัยการสูงสุด ได้มีคำสั่งแต่งตั้งคณะกรรมการตรวจสอบการสั่งพิจารณาคดีกรณีที่พนักงานอัยการไม่สั่งฟ้องนายวรยุทธ อยู่วิทยา เพื่ออะไร
1. ให้ได้ข้อเท็จจริงปรากฏว่าการสั่งสำนวนคดีดังกล่าวเป็นไปตามหลักกฎหมายหรือระเบียบที่เกี่ยวข้องหรือไม่
2. ไม่ได้มีความเห็นแย้งกับพนักงานอัยการ
3. เป็นการพิจารณาตามพยานหลักฐาน
4. ไม่ฟ้องคดีจากอัยการพิเศษฝ่ายคดีอาญากรุงเทพใต้ 1
คำตอบคือ 1.  เนื่องจาก วันที่ 26 ก.ค. 2563 สำนักงานอัยการสูงสุดเผยแพร่เอกสารข่าวประชาสัมพันธ์ลงชื่อโดยนายประยุทธ เพชรคุณ อัยการพิเศษฝ่ายคดีอาญา 3 และรองโฆษกสำนักงานอัยการสูงสุดในขณะนั้น ระบุว่าอัยการสูงสุดได้มีคำสั่งแต่งตั้งคณะกรรมการตรวจสอบการสั่งพิจารณาคดีกรณีที่พนักงานอัยการไม่สั่งฟ้องนายวรยุทธ อยู่วิทยา "เพื่อให้ได้ข้อเท็จจริงปรากฏว่าการสั่งสำนวนคดีดังกล่าวเป็นไปตามหลักกฎหมายหรือระเบียบที่เกี่ยวข้องหรือไม่ และมีเหตุผลในการสั่งพิจารณาคดีอย่างไร" โดยให้นายสมศักดิ์ ติยะวานิช รองอัยการสูงสุดในขณะนั้น เป็นหัวหน้าคณะทำงาน พร้อมกับคณะทำงานอีก 7 คน เอกสารระบุอีกว่า "ให้คณะทำงานเร่งตรวจสอบเพื่อให้ได้ข้อเท็จจริงโดยเร็ว และเมื่อมีผลคืบหน้าประการใด จะได้แจ้งให้บุคลากรสำนักงานอัยการสูงสุดและประชาชนทราบโดยทั่วกัน"

เมื่อวันที่ 24 ก.ค. 2563 สำนักงานตำรวจแห่งชาติ แถลงยืนยันว่านายวรยุทธ อยู่วิทยา หรือบอส ทายาทผู้ก่อตั้งเครื่องดื่มชูกำลังชื่อดัง หลุดพ้นจากข้อกล่าวหาทั้งหมดในคดีขับรถชนเจ้าหน้าที่ตำรวจ สน.ทองหล่อ เสียชีวิตเมื่อปี 2555 หลังจากพนักงานอัยการมีคำสั่งเด็ดขาดไม่ฟ้องในข้อหาขับรถโดยประมาทเป็นเหตุให้ผู้อื่นถึงแก่ความตาย อัยการสั่งไม่ฟ้องทั้งหมดทุกข้อหา คำสั่งลงมาตั้งแต่เดือนที่แล้ว ทาง สน.ได้แจ้งให้ผู้ต้องหาทราบแล้วว่าคดีเป็นที่สุดเด็ดขาด

นายวรยุทธตกเป็นผู้ต้องหาคดีขับรถหรูชน ด.ต.วิเชียร กลั่นประเสริฐ ผู้บังคับหมู่งานปราบปราม สน.ทองหล่อ เสียชีวิตเมื่อวันที่ 3 ก.ย. 2555 แต่ความเคลื่อนไหวทางคดีของเขากลับมาเป็นที่สนใจอีกครั้งในปี 2560 เนื่องจากมีหนึ่งในข้อกล่าวหาจะหมดอายุความในเดือน ก.ย. ปี 2560

พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ (ตร.) ในขณะนั้น แถลงรายละเอียดเมื่อเวลา 11.00 น. วันที่ 24 ก.ค. 2563 ว่าสำนักงานตำรวจแห่งชาติ ได้รับหนังสือคำสั่งเด็ดขาดว่าไม่ฟ้องคดีจากอัยการพิเศษฝ่ายคดีอาญากรุงเทพใต้ 1 เมื่อปลายเดือน มิ.ย. 2563 ในหนังสือดังกล่าวได้แจ้งคำสั่งไม่ฟ้องนายวรยุทธ ในข้อหาสุดท้าย คือ ข้อหาขับรถโดยประมาทเป็นเหตุให้ผู้อื่นถึงแก่ความตาย และทางคณะกรรมการตำรวจไม่ได้มีความเห็นแย้งกับพนักงานอัยการ จึงเป็นการสิ้นสุดของคดี ขั้นตอนต่อไปพนักงานสอบสวนดำเนินการถอนหมายจับทุกประเภท และประสานไปยังตำรวจสากล (อินเตอร์โพล) เพื่อถอนหมายจับที่ทางการไทยร้องขอไปก่อนหน้านี้
92.ข่าวสารทั่วไป สถิติต่างๆ